techiaith/cofnodycynulliad_en-cy huggingface dataset:
English: Well, I agree that the funding coming from London is insufficient - we clearly would agree with that. But the question is, really, what is this Government doing in preparing for the reality of this £344 million injection that will be required by 2020? Just pointing fingers and blaming others isn't really answering the question. Now, only last month as well, of course, we heard that one of the UK's largest care providers, Allied Healthcare, was in financial difficulties. So, as well as telling us what more the Government will do to try and address the significant shortfall in funding, can you tell us how you will ensure that the most vulnerable in our society won't actually suffer as a consequence of Allied Healthcare's ongoing problems?
Welsh: Wel, rwy'n cytuno bod yr arian sy'n dod o Lundain yn annigonol - byddem yn amlwg yn cytuno â hynny. Ond y cwestiwn, mewn gwirionedd, yw beth mae'r Llywodraeth hon yn ei wneud i baratoi ar gyfer realiti y £344 miliwn ychwanegol hwn y bydd ei angen erbyn 2020? Nid yw pwyntio bys a beio pobl eraill yn ateb y cwestiwn mewn gwirionedd. Nawr, dim ond fis diwethaf hefyd, wrth gwrs, clywsom fod un o ddarparwyr gofal mwyaf y DU, Allied Healthcare, mewn trafferthion ariannol. Felly, yn ogystal â dweud wrthym beth arall fydd y Llywodraeth yn ei wneud i geisio mynd i'r afael â'r diffyg cyllid sylweddol, a allwch chi ddweud wrthym ni sut y gwnewch chi sicrhau na fydd y rhai mwyaf agored i niwed yn ein cymdeithas yn dioddef o ganlyniad i broblemau parhaus Allied Healthcare?
English: Yes, in terms of Allied Healthcare, we are aware of the contractor's requests to go into some kind of administration, and we are working very hard to ensure that we have a good plan in place. I know the Minister has been working very hard to ensure that we have continuity of care practices in place for anybody who could be affected by that, though I hasten to say, so as not to set any hares running, that we are not in a position at the moment of any care ceasing in any of the places where Allied Healthcare care is provided. In terms of the overall issue, obviously an ageing population is a problem right across western Europe, but here we have made absolutely certain that we work alongside health to pool resources with social services, and, of course, we've stopped many of the cuts to social services that have occurred in the UK. But it is extraordinary to be able to split the austerity agenda and the results of austerity, which are insufficient money for public services, from the effects of that, which I know that you're not doing.
Welsh: Gallaf, o ran Allied Healthcare, rydym ni'n ymwybodol o geisiadau'r contractwr i fynd i mewn i ryw fath o fod yn nwylo'r gweinyddwyr, ac rydym ni'n gweithio'n galed iawn i sicrhau bod gennym ni gynllun da ar waith. Gwn fod y Gweinidog wedi bod yn gweithio'n galed iawn i sicrhau bod gennym ni ddilyniant o ran arferion gofal ar waith i unrhyw un a allai gael ei effeithio gan hynny, er fy mod i'n prysuro i ddweud, er mwyn peidio â chychwyn unrhyw sgwarnogod i redeg, nad ydym ni mewn sefyllfa ar hyn o bryd a fyddai'n golygu bydd unrhyw ofal yn dod i ben yn unrhyw un o'r mannau lle y darperir gofal Allied Healthcare. O ran y mater cyffredinol, mae'n amlwg fod poblogaeth sy'n heneiddio yn broblem ar draws gorllewin Ewrop gyfan, ond rydym ni wedi gwneud yn hollol siŵr yma ein bod ni'n gweithio ochr yn ochr â'r maes iechyd i gyfuno adnoddau gyda gwasanaethau cymdeithasol, ac, wrth gwrs, rydym ni wedi atal llawer o'r toriadau i wasanaethau cymdeithasol sydd wedi digwydd yn y DU. Ond mae'n rhyfeddol gallu gwahanu'r agenda cyni cyllidol a chanlyniadau cyni cyllidol, sef arian annigonol ar gyfer gwasanaethau cyhoeddus, oddi wrth effeithiau hynny, y gwn nad ydych chi'n ei wneud.
English: If the leader of Plaid Cymru is referring to the European Union (Withdrawal) Bill, then we would prefer to have done the very best for Wales, which we have done.
Welsh: Os yw arweinydd Plaid Cymru yn cyfeirio at Fil yr Undeb Ewropeaidd (Ymadael), yna byddai'n well gennym ni fod wedi gwneud y gorau posibl dros Gymru, a dyna yr ydym ni wedi ei wneud.
English: I'm sure the Minister is aware that, yesterday, the Scottish branches of the two parties in her Government joined together to oppose Westminster. Instead, in Wales, Labour and the Liberal Democrats have caved in, given our leverage away and weakened the hand of people here in this country. On 27 November 2017, the First Minister said in this Assembly, and I quote, 'we wouldn't accept a sunset clause. Who is to say that it wouldn't be extended ad infinitum in the future? It's a matter of principle', he concluded. A five-year sunset clause now forms part of the agreement that your Government has signed up to. Can the Minister explain: has the Government lost all of its principles?
Welsh: Rwy'n siŵr bod y Gweinidog yn ymwybodol bod canghennau'r ddwy blaid yn ei Llywodraeth yn yr Alban wedi cyfuno ddoe i wrthwynebu San Steffan. Yn hytrach, yng Nghymru, mae Llafur a'r Democratiaid Rhyddfrydol wedi ildio, wedi ildio ein trosoledd bargeinio ac wedi gwanhau llaw pobl yma yn y wlad hon. Ar 27 Tachwedd 2017, dywedodd y Prif Weinidog yn y Cynulliad hwn, a dyfynnaf, ni fyddem yn derbyn cymal machlud. Pwy sydd i ddweud na fyddai'n cael ei ymestyn yn ddi-ben-draw yn y dyfodol? Mae'n fater o egwyddor, meddai. Mae cymal machlud pum mlynedd bellach yn rhan o'r cytundeb y mae eich Llywodraeth chi wedi ymrwymo iddo. A all y Gweinidog esbonio: a yw'r Llywodraeth wedi colli ei holl egwyddorion?
English: No. I think, again, the hyperbole that's being demonstrated by Plaid Cymru here is really not helpful at all. Just to be absolutely clear, the Welsh Government has secured significant changes to the UK Government's EU withdrawal Bill that protect the devolution settlement, which this party agrees with. Welsh Ministers have come to an agreement with the UK Government that many areas already devolved will remain devolved. The Bill, as originally drafted, would have allowed the UK Government to take control of devolved policy areas, such as farming and fishing, and that is no longer the case. After months of intensive talks, an agreement has been reached meaning that the Welsh Government will be able to recommend that the Assembly gives consent to the Bill on the basis of an inter-governmental agreement and amendments to the Bill that have been published, and which do not say what the leader of Plaid Cymru is currently saying that they say.
Welsh: Nac ydy. Rwy'n credu, unwaith eto, nad yw'r ormodiaith sy'n cael ei dangos gan Blaid Cymru yn y fan yma yn ddefnyddiol o gwbl. I fod yn gwbl eglur, mae Llywodraeth Cymru wedi sicrhau newidiadau sylweddol i Fil ymadael yr UE Llywodraeth y DU sy'n diogelu'r setliad datganoli, y mae'r blaid hon yn cytuno ag ef. Mae Gweinidogion Cymru wedi dod i gytundeb gyda Llywodraeth y DU y bydd llawer o feysydd sydd wedi eu datganoli eisoes yn parhau i fod wedi eu datganoli. Byddai'r Bil, fel y'i drafftiwyd yn wreiddiol, wedi caniatáu i Lywodraeth y DU gymryd rheolaeth dros feysydd polisi datganoledig, fel ffermio a physgota, ond nid yw hynny'n wir mwyach. Ar ôl misoedd o drafodaethau dwys, daethpwyd i gytundeb sy'n golygu y bydd Llywodraeth Cymru yn gallu argymell bod y Cynulliad yn rhoi cydsyniad i'r Bil ar sail cytundeb rhynglywodraethol a gwelliannau i'r Bil sydd wedi'u cyhoeddi, ac nad ydynt yn dweud yr hyn y mae arweinydd Plaid Cymru yn ei ddweud y maen nhw'n ei ddweud ar hyn o bryd.
English: This is not my hyperbole. Those were the words of the First Minister, and this is nothing short of a Labour-Tory stitch-up. You were backed by Brexit believers while losing the support of every branch in your own party, and people in Wales can see that you've sold this country short. Westminster now have control over at least 24 policy areas and many of those are extremely important to people's lives: control over agriculture, environment, public procurement - all of those issues now sit in Westminster. The only conclusion that we can draw is that you believe that the Tories in Westminster are better placed to act in the Welsh national interest than your own Government. [ Interruption. ] Well, let me tell you, Minister, my party doesn't trust the Tories, and we don't trust Westminster with our farms, with our environment or our NHS. Perhaps the Minister can enlighten us: when Westminster concludes a dodgy deal with Donald Trump, how does her Government plan to stop them opening up our NHS to private companies now that you've given those powers away? [ Interruption.]
Welsh: Nid fy ngormodiaith i yw hon. Dyna oedd geiriau'r Prif Weinidog, ac nid yw hyn yn ddim llai nag ystryw rhwng y Torïaid a Llafur. Cawsoch eich cefnogi gan gredinwyr Brexit tra y collwyd cefnogaeth pob cangen yn eich plaid eich hun, a gall pobl yng Nghymru weld eich bod wedi taro bargen wael ar ran y wlad hon. Mae gan San Steffan reolaeth dros o leiaf 24 o feysydd polisi erbyn hyn, ac mae llawer o'r rheini yn hynod bwysig i fywydau pobl: rheolaeth dros amaethyddiaeth, yr amgylchedd, caffael cyhoeddus - San Steffan sy'n gyfrifol am bob un o'r materion hynny bellach. Yr unig gasgliad y gallwn ni ddod iddo yw eich bod chi'n credu bod y Torïaid yn San Steffan mewn sefyllfa well i weithredu er budd cenedlaethol Cymru na'ch Llywodraeth chi eich hun. [ Torri ar draws. ] Wel, gadewch i mi ddweud wrthych, Gweinidog, nid yw fy mhlaid i yn ymddiried yn y Torïaid, ac nid ydym ni'n ymddiried yn San Steffan gyda'n ffermydd, gyda'n hamgylchedd na'n GIG. Efallai y gall y Gweinidog ein goleuo: pan fydd San Steffan yn taro bargen amheus gyda Donald Trump, sut mae ei Llywodraeth hi yn bwriadu eu hatal nhw rhag agor ein GIG i gwmnïau preifat nawr eich bod chi ildio'r pwerau hynny? [ Torri ar draws.]
English: I'm afraid the leader of Plaid Cymru has fundamentally misunderstood the powers in the Bill. The UK Government cannot act in place of the Welsh Government, and my colleague the Cabinet Secretary for Finance, when he took us through in great detail the Bill only very recently on the floor of the Senedd, explained the way that the freezing of the powers would work, the way that we have got concessions so that English Ministers cannot act where they would otherwise have been able to act, and, of course, the sunset clause, in its current form, whereas the comments that she talks of are, of course, from the original Bill. So, I would recommend to the leader of Plaid Cymru a very careful reading of the Bill, which she clearly has not undertaken.
Welsh: Mae arna i ofn bod arweinydd Plaid Cymru wedi camddeall y pwerau yn y Bil yn sylfaenol. Ni all Llywodraeth y DU weithredu yn lle Llywodraeth Cymru, ac esboniodd fy nghyd-Aelod, Ysgrifennydd y Cabinet dros Gyllid, pan aeth â ni drwy'r Bil yn fanwl iawn yn ddiweddar iawn ar lawr y Senedd, y ffordd y byddai rhewi'r pwerau yn gweithio, y ffordd y mae gennym ni gonsesiynau fel na all Gweinidogion Lloegr weithredu lle byddent wedi gallu gweithredu fel arall, ac, wrth gwrs, y cymal machlud, ar ei ffurf bresennol, tra bod y sylwadau y mae hi'n sôn amdanynt, wrth gwrs, o'r Bil gwreiddiol. Felly, byddwn yn argymell bod arweinydd Plaid Cymru yn darllen y Bil yn ofalus iawn, gan ei bod yn amlwg nad yw hi wedi gwneud hynny.
English: Thank you, Presiding Officer. Leader of the house, could you give me an assessment of what the life choices are of young people here in Wales?
Welsh: Diolch, Llywydd. Arweinydd y tŷ, a allech chi roi asesiad i mi o beth yw dewisiadau bywyd pobl ifanc yma yng Nghymru?
English: I think the chances of young people here in Wales are very good indeed, but we could do more and, again, as I emphasise, without the austerity policies of the UK Government, we could do a great deal better.
Welsh: Rwy'n credu bod cyfleoedd pobl ifanc yma yng Nghymru yn dda dros ben, ond gallem ni wneud mwy ac, unwaith eto, fel yr wyf i'n ei bwysleisio, heb bolisïau cyni cyllidol Llywodraeth y DU, gallem ni wneud llawer iawn yn well.
English: Well, Leader of the house, when it comes to education, many of the things that can be done to improve life chances for young people are within the gift of the Welsh Government, and, sadly, the achievement has been hindered by some of the policies that have been brought forward by previous Labour Governments. But in the field of dyslexia, there's a real poverty of ambition in trying to improve the life chances of children identified with dyslexia in our schools. The gap with children achieving A or A* to C in selective GCSE grades has widened since 2015. Thirty-three per cent of pupils used to be getting those results at GCSE. Now, 36 per cent of pupils are not hitting that target in English. When it comes to science, which used to be a positive territory for students who were identified with dyslexia, now there's a 10 per cent deficit in children achieving five good grades at GCSE. You don't need money to make that difference, you just need the policies in place to make the improvements. Over the last two to three years, we've seen a massive decrease in the number of children achieving the grades we'd like to see who've been diagnosed with dyslexia. Why isn't the Government doing more in this particular field?
Welsh: Wel, Arweinydd y tŷ, pan ddaw i addysg, mae Llywodraeth Cymru yn gyfrifol am lawer o'r pethau y gellir eu gwneud i wella cyfleoedd bywyd i bobl ifanc, ac, yn anffodus, mae'r cyflawniad wedi ei lesteirio gan rai o'r polisïau a gyflwynwyd gan Lywodraethau Llafur blaenorol. Ond ym maes dyslecsia, ceir diffyg uchelgais gwirioneddol o ran ceisio gwella cyfleoedd bywyd plant y nodir bod ganddynt ddyslecsia yn ein hysgolion. Mae'r bwlch o ran plant sy'n ennill graddau A neu A* i C mewn cymwysterau TGAU dethol wedi lledaenu ers 2015. Roedd tri deg tri y cant o ddisgyblion yn arfer cael y canlyniadau hynny ar lefel TGAU. Erbyn hyn, nid yw 36 y cant o ddisgyblion yn cyrraedd y targed hwnnw mewn Saesneg. Pan ddaw i wyddoniaeth, a oedd yn arfer bod yn dir cadarn i fyfyrwyr y nodwyd bod ganddynt ddyslecsia, ceir bwlch o 10 y cant erbyn hyn o ran plant sy'n ennill pum gradd dda mewn pynciau TGAU. Nid oes angen arian arnoch chi i wneud y gwahaniaeth hwnnw, y cwbl sydd ei angen arnoch yw polisïau ar waith i wneud y gwelliannau. Dros y ddwy i dair blynedd diwethaf, rydym ni wedi gweld gostyngiad enfawr yn nifer y plant sy'n ennill y graddau yr hoffem ni eu gweld ac sydd wedi cael diagnosis o ddyslecsia. Pam nad yw'r Llywodraeth yn gwneud mwy yn y maes penodol hwn?
English: Of course, that was the whole point of the additional learning needs Bill - to give support to those who are most vulnerable in our system. But I do think that it's quite extraordinary to say that it's not money, but it's policy, because, of course, the policies for additional learning needs always involve additional support for the pupil. It's an absolute fact that the more additional learning needs the pupil has, the more support they need and the more money that costs. But, of course, we want to do the very best for all the people in our school system, including the most vulnerable and those with additional needs and that's what the legislation aims to do.
Welsh: Wrth gwrs, dyna oedd holl bwynt y Bil anghenion dysgu ychwanegol - i roi cymorth i'r rhai sydd fwyaf agored i niwed yn ein system. Ond rwy'n credu ei bod hi'n dra rhyfeddol dweud nad arian yw'r broblem, ond polisi, oherwydd, wrth gwrs, mae'r polisïau ar gyfer anghenion dysgu ychwanegol bob amser yn cynnwys cymorth ychwanegol i'r disgybl. Mae'n ffaith bendant mai'r mwyaf o anghenion dysgu ychwanegol sydd gan y disgybl, y mwyaf o gymorth sydd ei angen arno a'r mwyaf o arian y mae hynny'n ei gostio. Ond, wrth gwrs, rydym ni eisiau gwneud y gorau posibl i bawb yn ein system ysgolion, gan gynnwys y rhai sydd fwyaf agored i niwed a'r rhai ag anghenion ychwanegol, a dyna yw nod y ddeddfwriaeth.
English: I clearly identified how the gap is widening and that clearly is unacceptable, especially over the last two to three years, where, in English and science in particular, there's been a real deterioration. Over the border in England, they've introduced phonics as a policy area to improve the ability for children to improve their reading. Since 2011, 147,000 more six-year-olds are benefiting from this policy area in England. From 2011 to 2016 that number is - 147,000 children. Will the Welsh Government be developing more strategies to assist children identified with dyslexia and make sure that these numbers, which I've quoted you today, are arrested and actually put into decline so that children identified with dyslexia have a better life chance here in Wales?
Welsh: Nodais yn eglur sut y mae'r bwlch yn lledaenu ac mae hynny'n amlwg yn annerbyniol, yn enwedig dros y ddwy i dair blynedd diwethaf, pan, mewn Saesneg a gwyddoniaeth yn arbennig, y bu dirywiad gwirioneddol. Dros y ffin yn Lloegr, maen nhw wedi cyflwyno ffoneg fel maes polisi i gynyddu gallu plant i wella eu darllen. Ers 2011, mae 147,000 yn fwy o blant chwe blwydd oed yn elwa ar y maes polisi hwn yn Lloegr. 147,000 o blant yw'r nifer honno rhwng 2011 a 2016. A fydd Llywodraeth Cymru yn datblygu mwy o strategaethau i gynorthwyo plant y nodwyd bod ganddynt ddyslecsia ac yn gwneud yn siŵr bod y niferoedd hyn, yr wyf i wedi eu dyfynnu i chi heddiw, yn cael eu sefydlogi ac yn cael eu gostwng fel bod gan blant y nodwyd bod ganddynt ddyslecsia gyfle bywyd gwell yma yng Nghymru?
English: We do teach phonics in Welsh schools. I've personally visited schools and watched their phonics tuition, so I'm absolutely well aware that we teach phonics already. I'm sure that more could be done to teach more children phonics. But I do think the statistics that you're quoting are a little misleading because most dyslexic children have additional time and take different exams. So, I'm afraid I don't have the detail of that at my fingertips, but perhaps if the leader of the opposition would like to let us see these statistics he's quoting, we'll be able to respond to them fully.
Welsh: Rydym ni yn addysgu ffoneg yn ysgolion Cymru. Rwyf i wedi ymweld ag ysgolion yn bersonol a gwylio eu haddysgu ffoneg, felly rwy'n gwbl ymwybodol ein bod ni'n addysgu ffoneg eisoes. Rwy'n siŵr y gellid gwneud mwy i addysgu ffoneg i fwy o blant. Ond rwy'n credu bod yr ystadegau yr ydych chi'n eu dyfynnu braidd yn gamarweiniol gan fod y rhan fwyaf o blant dyslecsig yn cael amser ychwanegol ac yn sefyll gwahanol arholiadau. Felly, mae gen i ofn nad yw manylion hynny gen i ar flaenau fy mysedd, ond efallai pe hoffai arweinydd yr wrthblaid ganiatáu i ni weld yr ystadegau hyn y mae'n eu dyfynnu, yna byddwn yn gallu ymateb iddynt yn llawn.
English: Diolch, Llywydd. It's always a pleasure to see the leader of the house at the lectern. I hope it doesn't mean that the First Minister has sadly become a bit demob-happy. I wonder whether the leader of the house is aware that minimum pricing for alcohol is being introduced into Scotland today and that that has resulted in a bottle of Sainsbury's Basics London Gin being increased from £10.50 to £13.13, a bottle of Asda Rich & Ripe Red Wine from £3.19 up to £4.88, and 18 cans of Tennent's Lager, which cost £12 at Asda will be increased to £15.85. These are significant increases by percentage and does she not agree with me that this is going to impact disproportionately upon people with low incomes? I know she's concerned about the impact of austerity upon people, so is this the right time to be adding extra burdens on them when one of the ways in which they try to alleviate austerity is to have a moderate drink? It's not going to affect the people who've got serious alcohol problems very much, but it is going to affect the overwhelming majority of people who drink responsibly.
Welsh: Diolch, Llywydd. Mae hi bob amser yn bleser gweld arweinydd y tŷ wrth y darllenfwrdd. Gobeithio nad yw'n golygu bod y Prif Weinidog wedi datblygu hoffter anffodus at ddimobio. Tybed a yw arweinydd y tŷ yn ymwybodol bod isafswm pris ar gyfer alcohol yn cael ei gyflwyno yn yr Alban heddiw a bod hynny wedi arwain at bris potel o Sainsbury's Basics London Gin i gael ei gynyddu o £10.50 i £13.13, potel o Asda Rich & Ripe Red Wine o £3.19 i fyny i £4.88 ac y bydd 18 can o gwrw Tennent's, a oedd yn costio £12 yn Asda yn cynyddu i £15.85. Mae'r rhain yn cynrychioli cynnydd sylweddol yn ôl canran ac onid yw hi'n cytuno â mi bod hyn yn mynd i effeithio'n anghymesur ar bobl ag incwm isel? Gwn ei bod hi'n pryderu am effaith cyni cyllidol ar bobl, felly ai dyma'r adeg iawn i ychwanegu beichiau ychwanegol arnyn nhw pan mai un o'r ffyrdd y maen nhw'n ceisio lliniaru cyni cyllidol yw yfed yn gymedrol? Nid yw'n mynd i effeithio rhyw lawer ar y bobl sydd â phroblemau alcohol difrifol, ond mae'n mynd i effeithio ar y mwyafrif llethol o bobl sy'n yfed yn gyfrifol.
English: First of all, on his remarks about the First Minister, which I think were particularly ill-judged, the First Minister is, of course, on an extremely important mission to Doha, coming in on the first Qatar Airways flight to Cardiff Airport, something which we're all immensely proud of. And, Llywydd, I feel obliged to say at this point that when I returned to Wales as part of my professional career in 1993, the first sad task I was given was to work on the compelled privatisation of Cardiff airport from the public sector, because it was making such an enormous amount of money it was an embarrassment to the then Government. I'm delighted to say that this Labour Government has been able to put it back into the public sector where, of course, it's gone from the very poor performance it had in the private sector to a sterling performance in the public sector. So, I'm grateful to the leader of UKIP for giving me that opportunity to say that. In terms of minimum pricing for alcohol, I know that he doesn't agree with the policy, but large numbers of people die as a result of alcoholic poisoning, and that's something that this party takes very seriously indeed.
Welsh: Yn gyntaf oll, o ran ei sylwadau am y Prif Weinidog, yr wyf i'n credu eu bod yn arbennig o annoeth, mae'r Prif Weinidog, wrth gwrs, ar daith hynod o bwysig i Doha, yn dod i mewn ar yr awyren Qatar Airways gyntaf i Faes Awyr Caerdydd, rhywbeth yr ydym ni i gyd yn hynod falch ohono. A, Llywydd, rwy'n teimlo ei bod hi'n ddyletswydd arnaf i ddweud ar y pwynt hwn mai'r dasg drist gyntaf a roddwyd i mi pan ddychwelais i Gymru yn rhan o'm gyrfa broffesiynol ym 1993, oedd gweithio ar breifateiddio gorfodol maes awyr Caerdydd o'r sector cyhoeddus, oherwydd ei fod yn codi cywilydd ar y Llywodraeth ar y pryd gan ei fod yn gwneud swm mor enfawr o arian. Rwy'n falch o ddweud bod y Llywodraeth Lafur hon wedi gallu ei roi yn ôl yn y sector cyhoeddus lle, wrth gwrs, y mae wedi mynd o'r perfformiad gwael iawn yr oedd ganddo yn y sector preifat i berfformiad rhagorol yn y sector cyhoeddus. Felly, rwy'n ddiolchgar i arweinydd UKIP am roi'r cyfle yna i mi ddweud hynny. O ran isafswm pris ar gyfer alcohol, gwn nad yw'n cytuno â'r polisi, ond mae nifer fawr o bobl yn marw o ganlyniad i wenwyn alcohol, ac mae hynny'n rhywbeth y mae'r blaid hon yn ei rhoi sylw o ddifrif iawn yn wir iddo.